Neuvoston asetus (ETY) N:o 571/89, annettu 2 päivänä maaliskuuta 1989, naudanliha-alan yhteisestä markkinajärjestelystä annetun asetuksen (ETY) N:o 805/68 muuttamisesta, asetuksen (ETY) N:o 1302/73 kumoamisesta ja asetuksen (ETY) N:o 4132/88 voimassaoloajan pidentämisestä



Virallinen lehti nro L 061 , 04/03/1989 s. 0043 - 0045

Suomenk. erityispainos Alue 3 Nide 28 s. 0154

Ruotsink. erityispainos Alue 3 Nide 28 s. 0154



NEUVOSTON ASETUS (ETY) N:o 571/89, annettu 2 päivänä maaliskuuta 1989, naudanliha-alan yhteisestä markkinajärjestelystä annetun asetuksen (ETY) N:o 805/68 muuttamisesta, asetuksen (ETY) N:o 1302/73 kumoamisesta ja asetuksen (ETY) N:o 4132/88 voimassaoloajan pidentämisestä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että naudanliha-alan yhteisestä markkinajärjestelystä 27 päivänä kesäkuuta 1968 annetussa neuvoston asetuksessa (ETY) N:o 805/68(4), sellaisena kuin se on viimeksi muutettuna asetuksella (ETY) N:o 4132/88(5), säädetään julkisista ostoista naudanlihan markkinoiden pääasiallisena tukikeinona; kyseisen asetuksen 6 a artiklassa säädetään väliaikaisesta järjestelystä ajanjaksoksi 6 päivästä huhtikuuta 1987 2 päivään huhtikuuta 1989 intervention käytön rajoittamiseksi ja sen palauttamiseksi asteittain alkuperäiseen tehtäväänsä turvaverkoksi; nämä määräykset eivät ole kuitenkaan rajoittaneet riittävästi interventio-ostojen määrää, erityisesti interventioita ilman eri toimenpiteitä, ja sen vuoksi ostohinnan laskentamenetelmät ovat johtaneet suureen myyntiin markkinahintoja korkeammilla hinnoilla; nykynäkymin tämä vaara ei poistu tulevaisuudessa; näyttää kuitenkin tarpeelliselta jatkaa ponnisteluja tämän alan tervehdyttämiseksi rajoittamalla intervention käyttömahdollisuutta; olisi myös säädettävä, että tällä järjestelmällä voidaan valvoa, ettei vuosittaista enimmäismäärää suurempaa määrää osteta kuin poikkeuksellisessa markkinatilanteessa ja että interventiota sovelletaan arvioiden tarve varmistaa markkinoiden kohtuullinen tukeminen erityisesti tuotannon kausittaisen muutoksen perusteella, siinä määrin kuin olisi säilytettävä yhteisön ja jäsenvaltioiden markkinahintatasoon sidotut intervention käytön edellytykset kynnyksiä mukauttamalla; tässä tarkoituksessa tarjouskilpailuun perustuva ostojärjestelmä, jossa hinnat ja määrät vahvistetaan saatujen myyntitarjousten perusteella, osoittautuu asianmukaiseksi, naudanliha-alalle on ominaista suuret hintojen ja tuotanto-olojen vaihtelut jäsenvaltioissa; tämän vuoksi voi osoittautua tarpeelliseksi voida vahvistaa nämä hinnat ja määrät jäsenvaltioittain tai jäsenvaltion aluekohtaisesti; interventiojärjestelmän muuttamisen vuoksi on tarpeen säilyttää asetuksen (ETY) N:o 805/68 4 a artiklassa säädetty järjestelmä erityispalkkiosta 2 päivän huhtikuuta 1989 jälkeen; järjestelmä on osoittautunut tehokkaaksi tavaksi tukea tuottajien tulonsaantia; on myös tarpeen laajentaa järjestelmä jäsenvaltioihin, jotka ovat tähän päivään myöntäneet poikimispalkkioita ja vaihtelevia teurastuspalkkioita, lisäksi olisi lisättävä palkkioiden suuruutta ja erityispalkkion piiriin kuuluvien eläinten määrää tilaa kohden interventiojärjestelmän mukauttamisen vaikutusten korvaamiseksi, interventiojärjestelmän muuttamisen vuoksi on lisäksi tarpeen kumota naudanliha-alan interventiota koskevista yleisistä säännöistä 15 päivänä toukokuuta 1973 annettu neuvoston asetus (ETY) N:o 1302/73(6), sellaisena kuin se on viimeksi muutettuna asetuksella (ETY) N:o 427/77(7), ja uutta interventio- ja palkkiojärjestelmää ei voida teknisistä ja hallinnollisista syistä soveltaa ennen 3 päivää huhtikuuta 1989; tämän vuoksi olisi pidennettävä nykyisten järjestelmien voimassaoloa 2 päivään huhtikuuta 1989 muuttamalla asetusta (ETY) N:o 4132/88, ON ANTANUT TÄMÄN ASETUKSEN: 1 artikla Muutetaan asetus (ETY) N:o 805/68 seuraavasti: 1) 4 a artikla: - Korvataan 1 ja 2 kohta seuraavasti: "1 Naudanlihan tuottajat voivat saada erityispalkkiota. Sitä myönnetään hakemuksesta tilalla lihotettaville vähintään yhdeksän kuukauden ikäisille sonneille. Tukea myönnetään enintään 90 eläimelle tilaa kohden kalenterivuodessa; palkkio vahvistetaan 40 ecuksi eläintä kohden. Palkkio myönnetään kutakin eläintä kohden vain kerran. Se maksetaan tai siirretään tuottajalle. 2 Neuvosto vahvistaa määräenemmistöllä komission ehdotuksesta yleiset säännöt erityispalkkiosta ja erityisesti palkkiota saavien tuottajien määrittelemisestä sekä palkkion myöntämisen edellytyksistä." - Poistetaan 3 kohta, ja muutetaan kohta 4 kohdaksi 3. 2 Korvataan 6 artikla seuraavasti: "6 artikla 1 Jos 2 kohdassa säädetyt edellytykset täyttyvät, voidaan päättää, että interventioelimet ostavat yhdessä tai useammassa jäsenvaltiossa tai sen osassa yhteisöstä peräisin olevia CN koodeihin 0201 10 ja 0201 20 11 0201 20 59 kuuluvia yhteen tai useampaan määrättävään luokkaan, laatuun tai laaturyhmään kuuluvaa tuoretta tai jäähdytettyä lihaa tarjouskilpailussa, joka on avattu markkinoiden kohtuulliseksi tukemiseksi ottaen huomioon teurastusten kausivaihtelut. Näiden ostojen määrä koko yhteisössä ei saa ylittää 220 000 tonnia vuodessa. 2 Jokaisen interventioon kuuluvan laadun tai laaturyhmän tarjouskilpailu voidaan avata 7 kohdassa säädettyä menettelyä noudattaen, kun seuraavat kaksi edellytystä täyttyvät samanaikaisesti jäsenvaltiossa tai sen osassa kahden toisiaan seuraavan viikon aikana: - täysikasvuisten nautojen ruhojen yhteisön luokitteluasteikon mukaan todettu yhteisön markkinoiden keski hinta on 88 prosenttia alempi kuin interventiohinta, - kyseisten perusteiden mukaan todettu markkinoiden keskihinta jäsenvaltioissa, jäsenvaltiossa tai sen alueella on 84 prosenttia alempi kuin interventiohinta. Interventiohinta vahvistetaan ennen kunkin markkinointivuoden alkua perustamissopimuksen 43 artiklan 2 kohdassa määrättyä menettelyä noudattaen. 3 Tarjouskilpailusta pidättymisestä yhden tai useamman laadun tai laaturyhmän osalta päätetään, kun: - edellä 1 kohdassa tarkoitettu enimmäismäärä on täyttynyt, - edellä 2 kohdassa tarkoitetut kaksi edellytystä eivät toteudu samanaikaisesti kahden toisiaan seuraavan viikon aikana, tai - interventio-ostot eivät enää osoittaudu tarkoituksenmukaisiksi 1 kohdassa tarkoitetuilla perusteilla. 4 Kun 1 kohdassa tarkoitettu enimmäismäärä on täyttynyt, tarjouskilpailu voidaan avata uudelleen 7 kohdassa säädettyä menettelyä noudattaen yhdessä tai useammassa jäsenvaltiossa tai sen osassa, kun - todetaan poikkeukselliset olosuhteet ja 2 kohdassa tarkoitetut edellytykset täyttyvät samanaikaisesti, tai - yhteisön markkinoiden keskihinta on 84 prosenttia ja täysikasvuisten nautojen ruhojen luokitteluasteikon mukaan todettu markkinoiden keskihinta on 80 prosenttia alempi kuin interventiohinta kahden toisiaan seuraavan viikon aikana. 5 Myös interventio voidaan avata, jos toinen seuraavista tilanteista esiintyy kahden toisiaan seuraavan viikon ajan: - vähintään kolmessa jäsenvaltiossa tai jäsenvaltion osassa, joiden kuohitsemattomien nuorten alle kaksivuotiaiden sonnien tai kuohittujen sonnien tuotanto on vähintään 55 prosenttia koko yhteisön tuotannosta, näiden luokkien yhteisön täysikasvuisten nautojen ruhojen luokitusasteikon mukaan todettu hinta on 80 prosenttia alempi kuin interventiohinta; tässä tapauksessa kyseisten luokkien interventio-ostoihin voidaan ryhtyä jäsenvaltioissa tai jäsenvaltion alueilla, joissa hintataso alittaa tämän rajan, - yhteisön täysikasvuisten nautojen ruhojen luokitteluasteikon mukaan todettu keskihinta yhteisön markkinoilla on 78 prosenttia alempi kuin erityisen luokan interventiohinta; tässä tapauksessa ryhdytään ostoihin niiden luokkien osalta, joiden hintataso jäsenvaltioissa tai jäsenvaltion alueilla on pienempi kuin 80 prosenttia interventiohinnasta. Näissä ostoissa kaikki enintään 80 prosenttia interventiohinnasta olevat myyntitarjoukset hyväksytään. Näillä edellytyksillä tehtyjen ostojen määrä ei saa olla aiheuttaa 1 kohdassa tarkoitetun enimmäismäärän ylittymistä. 6 Jokaisen interventioon kuuluvan laadun tai laaturyhmän ostohinta ja interventioon hyväksyttävä määrä, määritetään tarjouskilpailussa; erityisissä olosuhteissa jäsenvaltio tai sen alueet voivat vahvistaa ne suhteessa markkinoilla todettuihin keskihintoihin, sanotun kuitenkaan rajoittamatta 5 kohdan soveltamista. Tarjouskilpailun on taattava kaikille asianosaisille yhtäläinen mahdollisuus osallistua siihen. Tarjousehdot, joiden perusteella tarjouskilpailu avataan, on määritettävä ottaen tarpeellisessa määrin huomioon kaupan rakenteet. 7 Jäljempänä 27 artiklassa säädettyä menettelyä noudattaen: - määritetään interventiokelpoisten tuotteiden luokat, laadut ja laaturyhmät, - päätetään tarjouskilpailun avaamisesta ja avaamisesta uudelleen sekä siitä pidättymisestä 3 kohdan viimeisessä luetelmakohdassa tarkoitetussa tapauksessa, - vahvistetaan ostohinnat ja interventioon hyväksyttävät määrät, - annetaan yksityiskohtaiset säännöt tämän artiklan soveltamisesta, ja erityisesti säännöt, joiden tarkoituksena on ehkäistä markkinahintojen laskukierre, - annetaan tarvittaessa tämän järjestelmän soveltamisessa tarpeelliset siirtymäsäännökset. Komissio päättää: - edellä 5 kohdassa tarkoitettuihin ostoihin ryhtymisestä ja niistä pidättymisestä, kun kyseisessä kohdassa säädetyt edellytykset eivät enää täyty, - ostoista pidättymisestä 3 kohdan ensimmäisen ja toisen luetelmakohdan perusteella." 2 artikla Kumotaan asetus (ETY) N:o 1302/73. 3 artikla Neuvosto tarkastelee uudelleen ennen 1 päivää huhtikuuta 1991 asetuksen (ETY) N:o 805/68 6 artiklan 1 kohdan enimmäismäärää ottaen huomioon saadun kokemuksen ja markkinoiden näkymät. 4 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Jollei toisessa kohdassa toisin säädetä, asetusta sovelletaan 3 päivästä huhtikuuta 1989. Edellä olevan 1 artiklan 1 kohtaa sovelletaan erityispalkkiohakemuksiin, jotka on jätetty tästä päivästä alkaen. Korvataan asetuksessa (ETY) N:o 4132/88 päivämäärä "5 päivänä maaliskuuta 1989" päivämäärällä "2 päivänä huhtikuuta 1989". Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 2 päivänä maaliskuuta 1989. Neuvoston puolesta Puheenjohtaja J. L. SAENZ COSCULLUELA (1) EYVL N:o C 300, 25.11.1988, s. 12 (2) Lausunto on annettu 17 päivänä helmikuuta 1989 (3) Lausunto on annettu 15 päivänä joulukuuta 1988 (4) EYVL N:o L 148, 28.6.1968, s. 24 (5) EYVL N:o L 362, 30.12.1988, s. 4 (6) EYVL N:o L 132, 19.5.1973, s. 3 (7) EYVL N:o L 61, 5.3.1977, s. 16